Мы махуэхэм
Бадзэуэгъуэм и 17, гъубж
Урысейм и Дзэ-Тенджыз флотым и авиацэм и махуэщ
Этнографым и махуэщ
Корее Республикэм и конституцэм и махуэщ
Финляндием щагъэлъапIэ Демократием и махуэр
1775 гъэм дунейм щыяпэу США-м къыщызэIуахащ дзэм къулыкъу щызыщIэхэм папщIэ сымаджэщ.
1868 гъэм Японием и къалащхьэр Токио яхьащ, Киото ирахри.
1918 гъэм Урысейм и иужьрей император Николай ЕтIуанэри абы и унагъуэри Ипатьевым и унэу Екатеринбург дэтым и щIыунэм щаукIащ.
1918 гъэм Сыбыр республикэ къызэрагъэпэ-щащ. А гъэ дыдэм щэкIуэгъуэм и 3-м абы теухуа унафэр якъутэжащ.
1942 гъэм нэмыцэдзэхэм Сталинград яубыдын мурад яIэу ебгъэрыкIуэныгъэм щIадзащ, ауэ ар фашистхэм къайхъулIакъым щэкIуэгъуэм и 18 пщIондэ.
1945 гъэм ЕтIуанэ дунейпсо зауэм текIуэныгъэр къыщызыхьа къэралхэм я Iэтащхьэхэм я Потсдам конференцыр (бадзэуэгъуэм и 17 — шыщхьэуIум и 2-хэм екIуэкIар) къызэIуахащ.
1967 гъэм Лениным и цIэр зэрихьэу Арщыдан щыIэ колхозым Ленин орденыр къратащ.
1976 гъэм Монреаль (Канадэ) ХХI гъэмахуэ Олимп джэгухэр къыщызэIуахащ.
Дипломат, Дунейпсо олимп комитетым и унафэщIу щыта Самаранч Хуан Антонио къызэралъхурэ илъэс 98-рэ ирокъу.
КъШР-м и Правительствэм и УнафэщIу лэжьа Уэз Анатолий и ныбжьыр илъэс 76-рэ ирокъу.
Нэмыцэ политик, Германием и канцлер Меркель Ангелэ и ныбжьыр илъэс 64-рэ ирокъу.
Урысей тхакIуэ Арбатовэ Марие (и унэцIэ дыдэр Гаврилинэщ) и ныбжьыр илъэс 62-рэ ирокъу.
Шэрджэс сурэтыщI Къардэн Мухьэдин и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 22 — 23-рэ, жэщым градус 17 — 18 щыхъунущ.
Бадзэуэгъуэм и 18, бэрэжьей
Манделэ Нельсон и дунейпсо махуэщ
УФ-м Къэрал кIуэцI IуэхухэмкIэ и органхэм я хозяйственнэ IэнатIэм пэрытхэм я махуэщ
Испанием щагъэлъапIэ Лэжьыгъэм и махуэр
Ди эрэм и 64-нэ гъэм Рим мафIэм исат. Район 14-м щыщу къэнар 4 къудейт.
1898 гъэм къызэрагъэпэщащ Испанием и «Атлетик Бильбао» футбол командэр.
1932 гъэм Тыркур Лъэпкъхэм я Лигэм хагъэхьащ.
1942 гъэм Къардэн Къубатий япэ фашист кхъухьлъатэр къриудыхащ.
1944 гъэм СССР-м ЗыхъумэжыныгъэмкIэ и къэрал комитетым унафэ къищтащ Донбассым и фIамыщI къыщIэхыпIэхэр зэфIэгъэувэжыным теухуауэ.
Адыгэ джэгуакIуэ Мыжей Сэхьид къызэралъхурэ илъэси 169-рэ ирокъу.
Къэрал лэжьакIуэ, политик, 1957 — 1985 гъэхэм СССР-м нэгъуэщI къэрал IуэхухэмкIэ и министру, 1985 — 1988 гъэхэм Совет Нэхъыщхьэм и Президиумым и УнафэщIу щыта Громыкэ Андрей къызэралъхурэ илъэси 109-рэ ирокъу.
ТхакIуэ, литературовед, искусствовед КIурашын БетIал къызэралъхурэ илъэс 86-рэ ирокъу.
Урыс усакIуэ, тхакIуэ, режиссёр, СССР-м, УФ-м я Къэрал саугъэтхэр зрата Евтушенкэ Евгений къызэралъхурэ илъэс 86-рэ ирокъу.
КъБР-м и цIыхубэ усакIуэ, УФ-м и Къэрал саугъэтым и лауреат Зумакуловэ Танзиля къыщалъхуа махуэщ.
Къэрал лэжьакIуэ, УФ-м щэнхабзэмкIэ и министр Мединский Владимир и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 26-рэ, жэщым градус 18 — 21-рэ щыхъунущ.
